Diari Oficial de la Generalitat Valenciana


Sumari del DOGV 9181, del 24-09-2021 (2021/9573)

DECRET 122/2021, de 17 de setembre, del Consell, de creació de l'escola d'Educació Infantil de primer cicle «Mestra Cati Alonso», en Xirivella.
-----------------------------------------------------------------------------------------------------------------------------------------------

### Dades del document

Número de DOGV
:   9181

Data del DOGV
:   24-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9573


Data del document
:   17-09-2021

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * política educativa
    * legislació
    * educació preescolar
    * planificació educativa

DECRET 122/2021, de 17 de setembre, del Consell, de creació de l'escola d'Educació Infantil de primer cicle «Mestra Cati Alonso», en Xirivella. [2021/9573]  
L'Ajuntament de Xirivella, en sessió plenària celebrada el 12 de maig de 2021, va acordar posar a la disposició de la Generalitat, el solar municipal i l'edifici escolar de la seua propietat situat en aquesta parcel·la, a l'avinguda de la Constitució, núm. 69, d'aquesta la localitat. Aquest edifici ha de ser utilitzat com a escola d'Educació Infantil de primer cicle i formarà part de la xarxa de centres educatius de titularitat de la Generalitat.  
L'edifici escolar compleix els requisits establits en el Decret 2/2009, del Consell, pel qual s'estableixen els requisits mínims que han de complir els centres que imparteixen primer cicle d'Educació Infantil, segons acredita l'informe emés per la Unitat Tècnica.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
L'article 5.9 del Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària, estableix que, en el cas de centres públics de nova creació, la denominació específica serà determinada per la conselleria competent en matèria d'educació; el consell escolar municipal o, en defecte d'això, l'ajuntament on estiga radicat haurà de manifestar el seu acord o proposar-ne una denominació específica. L'Ajuntament de Xirivella, també en la sessió plenària celebrada el 12 de maig de 2021, va acordar proposar que el centre educatiu es denomine «Mestra Cati Alonso».  
  
La posada en marxa i el manteniment durant els cursos escolars 2021/2022 i 2022/2023 de les unitats de primer cicle d'Educació Infantil amb les quals es crea aquesta escola, seran finançades pel Programa de cooperació territorial, del Ministeri d'Educació i Formació Professional, d'impuls d'escolarització en el primer cicle d'educació infantil amb noves places de titularitat pública, amb càrrec al Mecanisme de Recuperació i Resiliència (MRR), component 21.  
  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació i en l'article 3 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, en virtut del que es disposa en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, prèvia deliberació del Consell, en la reunió de 17 de setembre de 2021,  
  
  
DECRETE  
  
Article 1. Creació del centre  
Es crea el següent centre docent:  
Província: València  
Localitat: Xirivella  
Denominació: Escola d'Educació Infantil de primer cicle «Mestra Cati Alonso»  
Titular: Generalitat  
Codi: 66366210  
Domicili: Avinguda Constitució, núm. 69  
Composició: 6 unitats d'Educació Infantil de primer cicle  
Capacitat: 82 places escolars  
  
Article 2. Inici d'activitats  
1. El centre nou inicia les seues activitats en el curs escolar 2021-2022.  
2. En aquest curs escolar, el centre ofereix 6 unitats d'Educació Infantil de primer cicle.  
3. El centre ha de comptar amb 1 mestre o mestra d'Educació Infantil i 8 educadors o educadores d'escola infantil.  
  
  
DISPOSICIÓ ADDICIONAL  
  
Única. Inscripció  
El que s'estableix en aquest decret s'inscriurà en el Registre de Centres Docents de la Comunitat Valenciana.  
  
  
DISPOSICIONS FINALS  
  
Primera. Desenvolupament  
Es faculta la conselleria competent en educació perquè adopte totes les mesures que calga per al compliment i desenvolupament del que s'estableix en aquest decret, així com per a modificar, si és el cas, la denominació i configuració del centre.  
  
Segona. Efectes  
Aquest decret tindrà efectes des de l'inici del curs escolar 2021-2022.  
  
València, 17 de setembre de 2021  
  
El president de la Generalitat,  
XIMO PUIG I FERRER  
  
El conseller d'Educació, Cultura i Esport,  
VICENT MARZÀ IBÁÑEZ